|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/\_\_\_** |
|  | **(protokols Nr.\_\_; \_\_.p)** |

**Par prioritāro aizņēmumu investīciju projektam** **„****Šķeldas apkures katla piegāde un uzstādīšana Lejasciemā”**

Investīciju projekts “Šķeldas apkures katla piegāde un uzstādīšana Lejasciemā” atbilst Gulbenes novada pašvaldības attīstības programmas 2018.-2024.gadam investīciju plāna 2022.-2024.gadam Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide (RVE) projektam Nr.79.

Pamatojoties uz Pašvaldību likuma 4.panta pirmās daļas 1.punktu, pašvaldības autonomā funkcija ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

Jauns šķeldas apkures katls nepieciešams, lai novērstu ārkārtas situāciju Lejasciema ciemā. Šobrīd esošā siltumražošanas iekārta - apkures katls ir nolietojies un novecojis, tas iegādāts un uzstādīts 2000.gadā. Ir radušās pamatotas bažas, ka nākamajā apkures sezonā šī ierīce vairs nespētu nodrošināt ar siltumapgādi.

2024.gada 14.augustā Gulbenes novada pašvaldības Iepirkuma komisija ir paziņojusi konkursa rezultātus iepirkumam “Šķeldas apkures katla piegāde un uzstādīšana Lejasciemā”, par uzvarētāju nosakot SIA “AGB Serviss” pašvaldības izmaksām sastādot 316 811,88 EUR (trīs simti sešpadsmit tūkstoši astoņi simti vienpadsmit *euro* astoņdesmit astoņi centi).

Lai efektivizētu 2024.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa konstatē, ka investīciju projekta “Šķeldas apkures katla piegāde un uzstādīšana Lejasciemā” finansēšanai nepieciešams ņemt prioritāro aizņēmumu **269 290,10 EUR** (divi simti sešdesmit deviņi tūkstoši divi simti deviņdesmit *euro* desmit centi) apmērā Valsts kasē.

Investīcijas atbilst likuma “Par valsts budžetu 2024.gadam un budžeta ietvaru 2024., 2025. un 2026.gadam” 36.panta otrās daļas 8.punktā noteiktajiem kritērijiem par iespēju saņemt valsts budžeta aizdevumus katras pašvaldības ne vairāk kā četriem noteiktiem prioritāriem investīciju projektiem ar kopējo aizņēmuma summu 1 500 000,00 EUR apmērā, ja pašvaldības budžeta ikgadējais līdzfinansējums, sākot ar 2024.gadu, nav mazāks par 15 procentiem un ikgadējais aizņēmuma apmērs nav lielāks par 85 procentiem no pašvaldības kopējām projekta izmaksām attiecīgajā gadā.

Ņemot vērā iepriekš minēto, 2024.gadā un 2025.gadā prioritārā investīciju projekta “Šķeldas apkures katla piegāde un uzstādīšana Lejasciemā” pašvaldības budžeta līdzfinansējuma 15 procentus veido **47 521,78 EUR** (četrdesmit septiņi tūkstoši pieci simti divdesmit viens *euro* un septiņdesmit astoņi centi). Investīciju projekta “Šķeldas apkures katla piegāde un uzstādīšana Lejasciemā” realizēšanai nepieciešamais Valsts kases aizņēmums par 2024.gadu un 2025.gadu sastāda **269 290,10 EUR** (divi simti sešdesmit deviņi tūkstoši divi simti deviņdesmit *euro* un desmit centi).

Gulbenes novada pašvaldība valsts budžeta aizņēmumu, projektam “Šķeldas apkures katla piegāde un uzstādīšana Lejasciemā”, apgūs 2024.gadā un 2025.gadā. Investīciju projekta “Šķeldas apkures katla piegāde un uzstādīšana Lejasciemā” ikgadējais līdzfinansējums 2024.gadā sastādīs 19 898,87 EUR (deviņpadsmit tūkstoši astoņi simti deviņdesmit astoņi *euro* astoņdesmit septiņi centi), bet 2025.gadā sastādīs 27 622,91 EUR (divdesmit septiņi tūkstoši seši simti divdesmit divi euro deviņdesmit viens cents). Investīciju projekta “Šķeldas apkures katla piegāde un uzstādīšana Lejasciemā” Valsts budžeta aizņēmums 2024.gadā sastādīs 112 760,23 EUR (viens simts divpadsmit tūkstoši septiņi simti sešdesmit *euro* divdesmit trīs centi), bet 2025.gadā 156 529,87 EUR (viens simts piecdesmit seši tūkstoši pieci simti divdesmit deviņi *euro* astoņdesmit septiņi centi).

Pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmumus un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šī likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Pamatojoties uz „Likuma par budžeta un finanšu vadību” 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo pieļaujamo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, ievērojot Ministru kabineta 2019.gada 10.decembra noteikumus Nr.590 „Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus, Pašvaldību likuma 10.panta pirmās daļas 21.punktu, kurš nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos un ņemot vērā, ka pašvaldībai nepieciešams finansējums investīciju projekta “Šķeldas apkures katla piegāde un uzstādīšana Lejasciemā” finansēšanai, atklāti balsojot: ar \_\_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. 2024.gada un 2025.gada prioritārā investīciju projekta “Šķeldas apkures katla piegāde un uzstādīšana Lejasciemā” īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2018. – 2024.gadam” un nodrošina lietderīgu investīciju īstenošanu pašvaldības autonomās funkcijas organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, izpildei:

1.1. ņemt ilgtermiņa aizņēmumu **269 290,10 EUR** (divi simti sešdesmit deviņi tūkstoši divi simti deviņdesmit *euro* desmit centi).apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2025.gada jūnijam. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2024.gadā un 2025.gadā.

1.2. paredzēt pašvaldības 2024.gada budžetā nepieciešamo līdzfinansējumu līdz **47 521,78 EUR** (četrdesmit septiņi tūkstoši pieci simti divdesmit viens *euro* septiņdesmit astoņi centi).

2. UZDOT Gulbenes novada Centrālās pārvaldes Finanšu nodaļas finanšu ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs (personiskais paraksts) A.Caunītis